Seriál

Seriál je literárne dielo (literárny seriál), filmové dielo (filmový seriál), televízne dielo (televízny seriál), rozhlasové dielo (rozhlasový seriál), výtvarné dielo, hra alebo novinový (novinový seriál) či internetový materiál, ktoré/-á/-ý sa skladá sa z viacerých dielov (spravidla spojených rovnakými hlavnými postavami) a/alebo vychádza na pokračovanie.

Televízny seriál 
Jedno pokračovanie (vysielaná jednotka) sa volá časť alebo diel. Dlhšie seriály sa niekedy delia aj na série, teda skupiny častí vyrobené v jednom roku. Používajú sa aj nespisovné označenia epizóda pre jeden diel a sezóna pre sériu, ktoré vznikli doslovným prekladom z anglického jazyka.

Dej sa počas seriálu vyvíja, pribúdajú či ubúdajú vedľajšie postavy a v menšej miere aj hlavné postavy. V záujme sledovanosti je finále (posledná časť série) veľmi napínavé a rozuzlenie udalostí sa často nachádza na začiatku novej série. Ďalší typický znak je postupné zdokonaľovanie opisu postáv a vzťahov medzi nimi.

Slovenské televízie delia svoje seriály podľa pôvodu nasledovne:
 Pôvodné (pôvodná slovenská tvorba)
 Akvizície alebo Zahraničné seriály
 Telenovely (formát veľmi podobný tzv. mydlovým operám (soap opera))
 Animovaný seriál (na rozdiel od hraného)

Seriály podľa obsahu (žánru) sa delia napríklad (v televízii JOJ):
 Seriál z ... prostredia
 Seriál založený na skutočnej udalosti (udalostiach)
 Dramatický (akčné) seriál 
 Komediálny seriál
 Kriminálny seriál
 Reality seriál
 Animovaný sitkom
 Improvizovaný sitkom
 Fantastické (fantasy, horor, mysteriózny, sci-fi)
Seriály podľa priebehu seriálovosti možno rozdeliť 
 oddelená serialita
 nenáväzná serialita
 polonávazná serialita
 náväzná serialita 
 rozrušujúca serialita

Frekvencia opakovania 
 Seriál Susedia bol vysielaný od jesene 2006 raz týždenne, najprv každý pondelok od 21:00 na TV Markíza (neskôr o 20:00). Susedia sa stali najúspešnejším a najsledovanejším pôvodným slovenským seriálom vyrobeným po roku 1989. Časom dosahovali jednotlivé časti sledovanosť nad milión divákov a podiel na trhu nad 60 %. 
 Seriál Panelák je promovaný ako prvý denný slovenský televízny seriál, ktorý vysielala TV JOJ od 18. februára 2008 ako denný seriál až do 17. júna 2015, kedy bola odvysielaná finálna epizóda 15. série. Počas týchto 15 rokov bolo ročne odvysielaných približne 100 častí, teda asi dve časti týždenne.
 s mesačnou alebo inou periodicitou alebo bez nej.

Dĺžka dielu 
Televízny seriál má najčastejšie 2025 minút alebo 4045 minút, podľa určenia. 2025 minút dosahujú krátke komediálne seriály, často označované ako sitkom (situačná komédia). Príkladom sú napríklad populárne seriály Susedia, Priatelia alebo Najhorší týždeň môjho života. Dlhšie diely majú seriály s pokračujúcim dielom, ako napríklad Oteckovia, Druhá šanca alebo Sestričky.

Počet dielov TV seriálu 
Treba rozlišovať televízne filmy rozdelené do niekoľkých častí a polhodinové, trištvrte či hodinové televízne seriály. Sezóna seriálu zvykne mať zvyčajne 8 až 30 častí a v prípade úspechu pokračuje ďalšou (na Slovensku aj sto častí). Viacdielne programy ponúkajú prevádzkovateľom televízneho vysielania množstvo výhod. Na rozdiel od filmov sú výrobné náklady v televízii zvyčajne nižššie. Zároveň sú diváci viazaní v dlhodobejšom horizonte.

Filmový seriál 
Prvý „seriál“ alebo film na pokračovanie s názvom „Čo sa stalo Mary?“  vyrobila firma Edison Company v roku 1912. Bežal súčasne ako filmový seriál v kinách a ako seriál v ilustrovanom časopise McClure's Ladies World. Seriál pozostával z 10-20 minútových epizód, ktoré sa dostávali do kín raz týždenne a vždy sa končili takzvaným „cliffhangerom“ (t.j. v najvzrušujúcejšom momente), aby povzbudili návrat divákov do kina. Väčšinou boli natočené s malými rozpočtami. Vo Francúzsku sa vyvinula inú forma filmových seriálov, ktorá bola navrhnutá viac lyricky a nebola závislá na cliffhangeri.

Medzi najznámejšie seriály v Amerike patril Pathého The Perils of Pauline (1914), ktorý pozostával z 20 pokračovaní a urobil z Pearl White medzinárodnú hviezdu. Najdlhším pokračovaním bol film Hazards of Helen (119 dielov, medzi novembrom 1914 a februárom 1917).  Filmové seriály boli tiež veľmi populárne vo Francúzsku, najmä série Fantômas (1913) a Les Vampires (1915). V Nemecku Otto Rippert nakrútil Homunculus (1916) v šiestich epizódach.

Seriály zostali populárne v amerických kinách až do konca štyridsiatych rokov, či už v žánri sci-fi, ako boli Flash Gordon (1936), King of the Rocket Men (1949) a v kriminálnom filme ako Dick Tracy vs. Crime, Inc. (1941). S príchodom televízie sa filmové seriály presťahovali do nového média a vytvorili jednu zo zdorjov na ktoré nadväzovali televízne seriáli. Prvým TV seriálom v ČSSR bola v rokoch 1959 až 1960 vysielané Příběhy rodiny Bláhovy.

Počet dielov všeobecne 
 dvojdielne (zastaralo Dilogia, zo starogréčtiny „di“ dva a „logos“ slová)
 3 dielne (Trilógia)
 4 dielne (Tetralógia)
 5 dielne (Pentalógia)
 7 dielne (Heptalógia)
 8 dielne (Oktalógia)
 9 dielne (Nonalógia)
 10 dielne (Dekalógia)
 12 dielne (Dodekalógia)

Referencie

Literatúra 
 
 
  (Obsah a úvodní kapitoly dostupné on-line.)

Pozri aj 
 kreslený seriál
 animovaný seriál
 filmová séria

 
Televízia
Kinematografia
Umenie